כל עוד אין לכם את ההון העצמי הדרוש לרכישת דירה, סביר כי תאלצו לקחת משכנתא מהבנק. כדי לקבל משכנתא עליכם לגשת לבנק (אתם לא מחוייבים ללכת בהכרח לבנק שלכם), ולבקש אישור עקרוני למשכנתא לפי הנתונים הפיננסיים שלכם. חשוב לדעת כי על דירה ראשונה עליכם לספק 25% הון עצמי.
ברגע שבחרתם נכס לרכישה, הבנק יעניק לכם אישור סופי. בשלב הבא יהיה עליכם לבנות תמהיל משכנתא לפי הנתונים הספציפיים שלכם ואפשרות ההחזר החודשי. כמו כן, יהיה עליכם לעשות ביטוח חיים ומבנה לפני החתימה הסופית על ההלוואה.
שימו לב – חשוב מאוד לעשות משא ומתן עם הבנקים השונים ולקבל את תמהיל המשכנתאות הטוב ביותר עבורכם. זכרו שאתם עתידים לשלם את המשכנתא למשך שנים ארוכות.